இது குறித்து, தொழிற்கல்வி ஆசிரியர் இயக்க ஒருங்கிணைப்பாளர் ஜனார்த்தன் கூறியதாவது: பிளஸ் 2 விடைத்தாளில், தினமும், 20 தாள்கள் மட்டுமே வழங்கப்படும் என, தேர்வுத் துறை அறிவித்திருந்தது. ஆனால், தொழிற்கல்வி பாடங்களுக்கு மட்டும், தினமும், 24 தாள்களை திருத்த வைக்கின்றனர். கம்ப்யூட்டர் சயின்ஸ் பாடத்திற்கு, 30 தாள்கள் தர கோரினோம்; 40 தாள்கள் வழங்கப்படுகின்றன. அதனால், கூடுதல் பணிச்சுமை ஏற்பட்டு, மதிப்பெண் போடுவதில் குளறுபடி ஏற்படுகிறது. விடைத்தாள் திருத்துவதற்கான ஊதியத்தை, தொழிற்கல்வி பாடங்களுக்கு, 7.50 ரூபாயிலிருந்து, 10 ஆகவும்; கம்ப்யூட்டர் சயின்ஸ்க்கு, 3.75 ரூபாயிலிருந்து, ஆறு ரூபாயாகவும் உயர்த்த கோரினோம். அதிகாரிகள் செவி சாய்க்காததால், போராட்டம் நடத்தினோம். ஜூனில் நடக்கும் துணை தேர்விலிருந்து, கோரிக்கையை நிறைவேற்றுவதாக, அதிகாரிகள் உறுதி அளித்துள்ளனர், என்றார்.